Roronoa Zoro

"*Kun miekkamieheltä ottaa miekat pois, jää jäljelle pelkkä ruikuli.*"
— Sanjin osuva kuvaus Zorosta.
"*Miten avuton repliikki!*"
— Zoro möläytellessään mitä sattuu Kakulle.
**Roronoa Zoro** on miekkamies, miekkafetisisti, suuri masokisti, sekä toinen Olkihattujen jäsen.

Kuten monella muullakin Olkihattujen jäsenellä, on Zorollakin erittäin epämääräinen unelma. Hän haluaa maailman parhaaksi miekkamieheksi, koska meni lupaamaan tämän Kuinalle. Tuo titteli on tietysti hankalasti määriteltävissä (kuten esimerkiksi merirosvokuninkuus), joten hommassa ei ole päätä eikä häntää.

Zoron tapa elää on välillä täysin järjetön, eikä hänen mielenjohteistaan jaksa kukaan ottaa selvää. Hän on muunmuassa heitellyt avuttomia repliikkejä Kakulle, kiusannut Suuta, sekä tehnyt turhia kuulutuksia Thousand Sunnyn megafoonilla. Yksi Zoron lempilausahduksista on *"Oi, Luffy!"* (lausutaan *oee dyufiii* tai vaihtoehtoisesti *ee rufii),* jota hän spämmii välillä minkä ehtii. Joskus hän saattaa vaellella pimeydessä, toistaen tuota repliikkiä haikailevalla ja värisevällä äänellä.

## Kolmimiekkaongelma

" *Triennaali!*"
— Lukijoiden tyylikkääksi kuvaama isku.
Zoron *Santooryu*-taistelutyyli on epäkäytännöllinen ja tehoton, sillä miekan kantaminen suussa hankaloittaa suuresti liikkumista, ja tällä on luonnollisesti hankala osua mihinkään. Lisäksi Zoro keksii tuon tuosta uusia iskuja, ikäänkuin niitä ei olisi jo tarpeeksi, ja unohtaa käyttää niitä sitten muissa taisteluissa. Zoron salainen *Santooryu*-isku, *Triennaali* (lukijoiden tyylikkääksi kuvaama) on yksi noloimmista ja typerimmistä iskuista koko Ne Pecessä, sillä hän ottaa kaksi miekkaansa vaivalloisesti sormiensa väliin pyörittääkseen niitä luodakseen jonkun pyörteen ilmaan, ja joutuu nappaamaan miekoista uudelleen kiinni itse iskua varten.

Toinen Zoron naurettavimmista iskuista on *Asura*, jonka Zoro myös tuntuu osittain unohtaneen, vaikka sen piti selvästi olla ultimate-finisheri. Kunniamaininnan saa myös *"Yks haba, kaks habaa"*, jossa Zoro pullistelee hauiksiaan epäinhimillisesti ja saa ilmeisesti enemmän voimaa. Tämä tietenkin implikoi järjettömästi, että hyvä miekankäyttö ei vaadi kuin raakaa voimaa.

Kaikista tekniikoista huolimatta Zoron tyyli miekkailla on mitä alkeellisin. Hänen omien puheittensa perusteella hän käyttää vain pääasiassa raakaa voimaa, sillä taistellessaan Mr.1:tä vastaan, sanoi Zoro että "*mun lajini on käydä päälle ja iskeä lujaa!!*"

## Verenmenetys ja arpi(epä)logiikka

Ne Pecessä hyvin harvoin kukaan kuolee tai haavoittuu pysyvästi, vaikka verta lentäisi kuinka, eikä Zoro ole tähän poikkeus. Itseasiassa Zoro on tämän ilmiön ääriesimerkkejä, sillä hän voi menettää verta kymmeniä litroja tuosta vaan, eikä hänen tarvi kuin nukkua chapterin välissä vähän, ja kohta hän on taas terveenä ja naarmutta. Oudointa on kuitenkin se, että Zoro on pariin otteeseen arpeutunut pysyvästi taistelusta. Alla vain muutama esimerkki Zoron arpeutumisen epäloogisuudesta.

* **Taistelu Buggya vastaan -** Ei arpea, vaikka liikkui paljon haavoittuneena ja leikkasi vielä haavaa itse syvemmäksi miekalla todistaakseen olevansa kovis.

* **Taistelu Mihawkia vastaan -** Pysyvä arpi mustasta miekasta, joka näkyy selvästi aina kun Zoro on ilman paitaa. Tästä jäi arpi ilmeisesti siksi koska tilanne oli niin merkittävä tarinallisesti.

* **Taistelu Mr. 3:sta vastaan -** Arvet nilkkoihin, kun päätti tyhmyyksissään leikata jalkansa että voisi taistella edes jotenkin. Zoro ei ehtinyt leikata nilkkojaan loppuun asti, joten joko häntä pelotti ihan helvetisti tai sitten hän sahasi hitaasti nilkkaansa. Miksi juuri tästä tilanteesta piti jäädä arpi?

* **Taistelu Mr.1:stä vastaan -** Ei mitään arpia, vaikka Mr. 1 ensin grindasi Zoron vatsaa sirkkelimäisellä iskulla, ja silpoi vielä maahan lyyhistyneen Zoron iskulla joka pilkkoi tämän takana olevan pylväänkin pillunpäreiksi. Ei mitään järkeä.

* **Taistelu Kumaa vastaan -** Ei mitään arpia. Zoro otti valtavat damaget Kumalta jo valmiiksi haavoittuneena, kun Kuma siirsin kaiken Luffyn kivun Zoroon. Tämän veri- ja tuskafestivaalin jälkeen Zoro oli varmasti jo menettänyt kaiken halun elää ja olisi vääntänyt itkua jos vain olisi kivuiltaan voinut, mutta onnistui kuitenkin uskottelemaan Sanjille että otti kaiken vastaan kunniakkaasti.

## Tekopyhyys ja unohdetut periaatteet

Zoro on välillä myös erittäin tekopyhä, ja hän unohtaa vaalimansa periaatteet tuon tuosta.

Zoro sanoo flashbackissa Kuinalle, ettei ole väliä onko mies vai nainen, mutta Robinin saadessa pahan iskun toteaa Enerille hyvin seksistisesti *"Se on nainen, hei."*

Zoro on myös vannonut Mihawkille hävitessään ettei häviä kenellekkään enää ikinä, vaikka onkin selvästi hävinnyt monta kertaa (muunmuassa Enerille, joka lähes instakillasi tämän sähköiskulla).

Zoro piti myös Kakun kirahvista ulkonäköä haukkuessaan repliikkiään "avuttomana", mutta on tarkemmin ajatellen heitellyt vähintään yhtä vähätteleviä ja solvaavia nälväyksiä monelle muulle.

Zoro kehui myös Skypieassa viileesti, ettei ole koskaan rukoillut, mutta todellisuudessa Zoro rukoili monta eri jumalaa raukkamaisesti, kun hän heitti kirotun miekan ilmaan Loguetownissa, ja oli lähellä menettää kätensä.

Kaiken tämän lisäksi on Zoro mennyt vielä tekemään mitä epämiehekkäimmän teon, ja halveksinut Sanjin unelmaa sanomalla *"aika turha unelma sulla"*.

## Toistuvat esittelyt

Zoro tapaa esitellä itsensä lukuisia kertoja nähdessään Mihawkin. Homma menee niin, että Mihawk kysyy Zorolta "*Mikä on nimesi poika?*", johon Zoro vastaa "*Roronoa Zoro!*", aivan kuin Baratiella aikoinaan. Jatkuva kysely ja esittely saattaa kestää kuinka kauan tahansa, kerrasta tuhansiin kertoihin.

## Saunabelt

Zoron vyötäröllä lähes aina nähty oletettu *haramaki* on oikeasti Saunabelt. Zoro nauttii sen lämmittävästä tunteesta, mutta jostain tuntemattomasta sivuvaikutuksesta johtuen, se välillä venyttää hänen lantiotaan epäinhimillisiin korkeuksiin.

## Timeskip-muutos

Zoro oli timeskipin jälkeen muuttunut radikaalisti, sillä hän oli saanut upouuden arven silmäänsä sekä uudet kuteet, ja jopa hänen hiuksensakin olivat hikoamisesta rasvaiset. Hänen sponsorikautensa Sauna Beltin kanssa oli mennyt umpeen jo vuosi ennen timeskippia, mutta hän pitää nykyäänkin haramakiaan koska on tottunut sen venyttävään ja hiostavaan tunteeseen.

Epämääräisten nettihuhujen mukaan hän oli menettänyt myös toisen kätensä, sillä sitä ei näkynyt kuvassa (jalkojakaan ei näkynyt, joten pääteltiin että hänellä ei ole myöskään jalkoja) nämä väitteet kuitenkin kumottiin, kun Zoro näyttäytyi viimein. Zoron huhuttiin myös käyttävän nykyään kaksiteräistä miekkaa suussaan, ja heittäneen Kuinan miekan roskiin, mutta tämäkin osoittautui vain huhuksi.

Koska Zoro timeskipin jälkeen tuntuu aluksi ilveilevän vähemmän eikä suutu oikein mistään, on hän oletettavasti omannut uuden elämäntyylin, ja hänestä on tullut uneliaampi, rauhallisempi, ja mukavia kaapuja käyttävä lupsakka heppu. Tämä saattoi johtua myös intiimistä ja rakastavaisesta suhteesta Mihawkiin. Voisi olettaa että harjoiteltuaan kaksi vuotta, Zoron pitäisi olla paljon vahvempi ja koviksempi, mutta toisin kävi, sillä hänen itsevarmuutensa oli kasvanut liikaa. Hänen käyttämänsä silkkipyjamat ovat Mihawkin itse tekemiä, palkintona monesta peräkkäisestä oikeasta vastauksesta kysymykseen *"Mikä on nimesi poika?"*. On myös mahdollista, että Zoron rauhallisuus johtuu Sauna Beltin liiallisesta käytöstä.

## Neljännen seinän rikkominen

"*Älkää lukeko tätä sivua!*"
— Zoron itkuinen toive häpeällisellä hetkellä.
Toisin kuin muut hahmot, tiedostaa Zoro välillä olevansa sarjakuvassa. Zoro toivoo häpeällisimpien tapahtumien aikana etteivät lukijat lukisi juuri niitä sivuja. Eräitä tilanteita joissa Zoro on nolona ilmaissut tämän, on mm. kun Mihawk sivalsi Zoroa mustalla miekalla, ja kun Zoro itki tämän jälkeen, sekä kun Zoro otti Thriller Barkilla kaikki Luffyn tuskat vastaan.

## Kunto

Leikatessaan Wapol-piraatteja Going Merryllä, sanoi Zoro vastustajilleen *"ei kuntoa...".* Mitä uhrit eivät huomanneetkaan, oli se että Zoron suusta sattui tulemaan pieni hengästyksenpuuska, joka oli selvä merkki siitä että vain yhden hyökkäyksen tekemisestä hengästynyt Zoro on itse rapakunnossa. Zoro tuntuukin hengästyvän yllättävän helposti, viljellen silti kuntosolvauksiaan vastustajilleen.

## Huhutut demoniset voimat

Kuten monesta muustakin hahmosta, on Zorostakin olemassa villejä faniteorioita. On hyvin mahdollista, että Zoron oletettavasti puhjennut silmä omaa valtavat salaiset voimat. On myös hyvin mahdollista että Zoro on demoni, sillä häntä sanottiin demoniksi sarjan alussa, ja hänen jotkut hetkensä ovat olleet hyvin demonimaisia.